Charakteristika regulácie (elektrický točivý stroj)

Ide o pohľad na reguláciu elektrických točivých strojov z dvoch hľadísk:
 vplyv na účinnosť stroja
 vplyv na zaťažovacie charakteristiky stroja

Regulácia z hľadiska vplyvu na účinnosť stroja môže byť:
 Bezstratová – pomer výkonu a príkonu je rovnaký pred aj po regulácii (rovnaká účinnosť).
 Stratová – pomer výkonu a príkonu po regulácii je nižší ako pred reguláciou (znížená účinnosť).

Regulácia z hľadiska vplyvu na zaťažovacie charakteristiky stroja
 Tvrdá – tvar priebehu charakteristiky sa nezmení, iba sa posunie
 Mäkká – zmení sa tvar (sklon) priebehu charakteristiky, pričom takáto zmena charakteristiky je nepriaznivá

Elektrické stroje